b'\n_START_ARTICLE_\nVelja Me\xc4\x91a\n_START_SECTION_\nZemljopis\n_START_PARAGRAPH_\nNalazi se desetak kilometara entitetske granice s Republikom Srpskom i petnaestak kilometara od dr\xc5\xbeavne granice s Republikom Hrvatskom. Sjeverno te\xc4\x8de rijeka Trebi\xc5\xa1njica.\n_START_SECTION_\nPovijest\n_START_PARAGRAPH_\nGodine 1629. posjetio je Donju Hercegovinu biskup fra Dominik Andrija\xc5\xa1evi\xc4\x87. Tada je bila sva Donja Hercegovina katoli\xc4\x8dka, gusto na\xc4\x8di\xc4\x8dkana \xc5\xbeupama i crkvama. Prigodom posjeta Donjoj Hercegovini, zabilje\xc5\xbeio je \xc5\xbeupe u Popovu polju i me\xc4\x91u njima \xc5\xbeupu Velja Me\xc4\x91a i Hrasno u kojoj su crkva, 90 katoli\xc4\x8dkih i dosta pravoslavnih obitelji._NEWLINE_Austro-Ugarska je pri gradnji uskotra\xc4\x8dne \xc5\xbeeljezni\xc4\x8dke pruge \xc4\x8capljina - Dubrovnik izgradila \xc5\xbeeljezni\xc4\x8dku postaju u Veljoj Me\xc4\x91i. Pruga je u Velju Me\xc4\x91u dolazila iz Turkovi\xc4\x87a, a vodila u Ravno.'